Senaatin oikeusosaston päätös uskontorikoksesta (SOO 1916 I 154)
24 helmikuuta 1916,   SOO 1916 I 154

154. Prokuraattorin valitus uskontorikosjutussa. Polvijärven KO:ssa oli Kruununnimismies S. A. Palvola vaatinut Kirkkoherra J. H. I:tä tuomittavaksi rangaistukseen siitä, että hän oli ottanut evankelisluterilaiseen uskonoppiin kaksi kreikkalaiskatoliseen uskonoppiin kastettua alaikäistä henkilöä merkitsemällä heidät Polvijärven seurakunnan kirkonkirjoihin, toisen 3/6 1906 ja toisen 4/7 1906, sekä antamalla heille sitten opetusta evankelisluterilaisessa uskonopissa; mutta koska I. oli hänen syykseen väitetystä, RL 10 luv. 5 §:n mukaan rangaistavasta rikoksesta kutsuttu vastaamaan vasta 12/11 1911 ja oikeus panna rikos syytteeseen siis RL 8 luv. 1 § 1 mom. 3 k:n mukaan oli rauennut, jätti KO päät. 6/12 1912 asian sillensä. Wiipurin HO vahvisti päät. 26/1 1915 KO:n päät. OO: Ei muutosta.

</div>

Lähde
 Suomen senaatin oikeusosaston päätökset ja tuomiot 1916, Helsinki 1918, osa I päätökset, sivu 66.

Huomautukset

 Asianosaisen sukunimestä on tallennettu vain alkukirjain. Lähteessä sukunimi on kokonaisena.

Lyhenteet
 HO = hovioikeus
 k:n = kohdan
 KO = kihlakunnanoikeus
 luv. = luvun
 mom. = momentin
 OO = (senaatin) oikeusosasto
 päät. = päätöksessään, päätöksen
 RL = rikoslaki
 SOO = senaatin oikeusosasto

Senaatin oikeusosaston ratkaisut